Kollár, Boris, predseda NR SR (2020-07-07):
Ďakujem pekne. To je neskoro, pán Kuffa. (Poslanec Štefana Kuffa opäť stojí pred lavicou predsedajúceho, vznášajúc námietku.) Prosím, budeme o tomto bode programu hlasovať. Prosím, prezentujme sa a hlasujme. Počkaj, sek... sekunda... Aha, ospravedlňujem sa. Teraz vás prosím, pani poslankyne, páni poslanci, ktorí ste takto pred začatím schôdze urobili, aby ste sa prihlásili a svoje návrhy predniesli. Už sme urobili pána poslanca, pána poslanca Beluského a bol jediný návrh, ktorý bol pred začatím schôdze, bol pán Beluský a môj návrh, ktorý som písomne vyhotovil. Pani poslankyne, páni poslanci, najprv budeme hlasovať podľa § 21 ods. 1 zákona o rokovacom poriadku o návrhu na vyslovenie súhlasu Národnej rady s vystúpením poslancov Európskeho parlamentu na 9. schôdzi Národnej rady, ako aj o návrhu postupu prerokúvania informácie poslancov Európskeho parlamentu, ako som uviedol. Prosím, prezentujme sa a hlasujme. (Reakcia z pléna.) Europoslancov, áno. Vystúpenie europoslancov. (Hlasovanie.) Prítomných 142, za 113, proti žiaden, zdržalo sa 20, nehlasovalo 9. Konštatujem, že Národná rada súhlasí s vystúpením poslancov Európskeho parlamentu na 9. schôdzi a schvaľuje postup prerokovania uvedeného bodu programu. Ďalej budeme hlasovať podľa § 21 ods. 1 zákona o rokovacom poriadku o návrhu uznesenia, ktorým Národná rada pozýva poslankyňu Európskeho parlamentu Luciu Ďuriš Nicholsonovú na rokovanie 9. schôdzi Národnej rady a súhlasí s jej vystúpením v rozprave k poslaneckému návrhu novely zákona č. 576/2004 Z. z. o zdravotnej starostlivosti (tlač 154). Prosím, prezentujme sa a hlasujeme. (Hlasovanie.) Prítomných 142, za 15, proti 68, zdržalo sa 57, nehlasovali 2. Konštatujem, že tento návrh sme neschválili. Teraz pristúpime k hlasovaniu o navrhnutých zmenách a doplneniach k návrhu programu. Dávam hlasovať. (Ruch v sále.) Prosím kľud v sále. Dávam hlasovať o mojom návrhu na doplnenie návrhu programu. Prosím, prezentujme sa a hlasujme. (Reakcia z pléna.) K odvolávaniu, áno. (Hlasovanie.) Prítomných 140, za 103, proti 12, zdržalo sa 19, nehlasovalo 6. Konštatujem, že Národná rada tento návrh na doplnenie návrhu programu schválila. Teraz dávame hlasovať za procedurálny návrh pána poslanca Beluského, aby sa rozprava zlúčila. Prosím, hlasujme. Prezentujme sa a hlasujeme. (Ruch v sále.) (Hlasovanie.) Prítomných 143, za 55, proti 60, zdržalo sa 28. Uvedený návrh zákona sme neschválili. Teraz dávam hlasovať o programe schôdze ako celku. Prosím, prezentujme sa a hlasujeme. (Reakcie z pléna.) Procedurálne mali byť. Začali sme... (Reakcie z pléna.) (Hlasovanie.) Prítomných 137, za 116, proti 1, zdržalo sa 13, nehlasovalo 7. Vážený páni poslanci (reakcia z pléna), páni poslanci, prosím, návrh na, á, poslanca na doplnenie, na zmenu návrhu programu schôdze podľa § 24 ods. 1 zákona o rokovacom poriadku: „Národná rada na začiatku každej schôdze prerokuje návrh programu schôdze navrhnutý predsedom Národnej rady a o jeho schválení rozhoduje hlasovaním. Národná rada môže pri prerokovaní návrhu schôdze na návrh poslanca navrhnutý program doplniť alebo zmeniť. Návrh poslanca na doplnenie alebo zmenu na návrhu programu schôdze Národnej rady musí byť vyhotovený“ písomný, „písomne a odovzdaný predsedajú-cemu pred začatím schôdze Národnej rady“, v rade. „V bode programu schôdze Národnej rady, ktorý sa týka disciplinárneho konania a vzatia do väzby, sa mená poslancov, proti ktorým sa konanie vedie, neuvádzajú.“ Ak nebol predsedajúci... „Ak nebol predsedajúcemu odovzdaný pred začatím schôdze, predsedajúci naň neprihliada, nedá o ňom hlasovať.“ To je § 24 jeden zákona. Nech sa páči. Áno. (Poslanec Štefana Kuffa znova stojí pred lavicou predsedajúceho, vznášajúc námietku.) Schôdza začala tým, že sme ju otvoril a zahrali sme hymnu a prezentovali sme sa. (Reakcie z pléna.) Dajte procedurálny návrh. Nech sa páči, s procedurálnym návrhom pani Marcinková.